ทำแผนจับหนุ่มแค้นถากถางเรื่องซื้อวัว ย่องใช้ลูกปืนส่องดับระบายแค้น
ตำรวจจับตัวหนุ่มหัวร้อน แค้นเพื่อนบ้านถากถางซื้อวัว สารภาพโกรธมาก จึงคว้าลูกซองควงเดี่ยวดักยิงผู้ตายดับ ระบายแค้น หลังหลบหนีซ่อนตัวกระท่อมร้างกลางป่า จนท.บุกรวบ แจ้งข้อหาฆ่าผู้อื่นโดยเจตนา นำตัวส่งดำเนินคดีตามกฎหมาย,เมื่อวันที่ 9 มิ.ย. 61 ร.ต.อ.เกรียรติกุล เกศามูล พนง.สอบสวน สภ.บ้านติ้ว ต.บ้านติ้ว อ.หล่มสัก จ.เพชรบูรณ์ นำตัว นายนพพร ผุนผอง อายุ 48 ปี อยู่บ้านเลขที่ 225 หมู่ 4 ต.ท่าอิบุญ อ.หล่มสัก จ.เพชรบูรณ์ มาทำแผนประกอบคำรับสารภาพ ใช้อาวุธปืนยิง นายวิรุจ จันทมิน อายุ 42 ปี เสียชีวิต ที่บ้านเลขที่ 58 หมู่ 4 ต.ท่าอิบุญ อ.หล่มสัก จ.เพชรบูรณ์ เมื่อกลางดึกวันที่ 6 มิ.ย.ที่ผ่านมา หลังก่อเหตุได้หลบหนีไปซ่อนตัวที่กระท่อมร้างกลางป่า หมู่ 3 ต.ท่าอิบุญ อ.หล่มสัก กระทั่งเจ้าหน้าที่ตำรวจสืบทราบ จนสามารถติดตามจับกุมตัวมาสอบสวน ผู้ต้องหาให้การรับสารภาพว่า โกรธแค้นที่ผู้ตายใช้เครื่องตัดหญ้าไปตัดขาวัวของตน ขณะที่ผู้ตายกำลังตัดหญ้า ต่อมาจึงมีการชดใช้ค่าเสียหายโดยการซื้อวัวไปจากตนเอง โดยผู้ตายนำวัวไปฆ่าชำแหละขาย โดยหัวค่ำก่อนเกิดเหต ผู้ตายซึ่งมีบ้านใกล้กับบ้านของตนเอง ได้ตั้งวงดื่มเหล้า และพูดจาถากถางตนเองเสียงดัง จนตนเองได้ยิน ทำให้ตนเกิดความแค้นจึงนำปืนลูกซองไปดักยิงผู้ตายเสียชีวิต และหลบหนีไปซ่อนตัวจนถูกตำรวจจับกุมตัว เจ้าหน้าที่ตำรวจจึงแจ้งข้อหาฆ่าผู้อื่นโดยเจตนา และนำตัวดำเนินคดีตามกฎหมายต่อไป
ตำรวจจับตัวหนุ่มหัวร้อน แค้นเพื่อนบ้านถากถางซื้อวัว สารภาพโกรธมาก จึงคว้าลูกซองควงเดี่ยวดักยิงผู้ตายดับ ระบายแค้น หลังหลบหนีซ่อนตัวกระท่อมร้างกลางป่า จนท.บุกรวบ แจ้งข้อหาฆ่าผู้อื่นโดยเจตนา 
ฆ่า,ยิงเพื่อนบ้าน,ยิงเพื่อนบ้านระบายแค้น,ฆ่ากันตาย เพชรบูรณ์,นุ่มแค้นถากถางเรื่องซื้อวัว,ข่าวทั่วไป